Vuoden merkittävin turkulainen on hevonen – telakkajohtajakin jäi toiseksi

Kiss My Turku Turun kaupunki

toimitus

Hyväntekeväisyyshevonen Kiss My Turku on äänestetty Vuoden Turkulainen 2016 -voittajaksi. Vuoden merkittävimmän turkulaisen kisassa annettiin 4385 ääntä, joista Kiss My Turku, eli ”Kisu”, sai kolmasosan, 1343 kappaletta.

Kaupunginjohtaja Aleksi Randellin luovuttaman kunniakirjan voittoisan tamman puolesta vastaanottivat tiistaina Turun kaupungintalolla sen kasvattaja Hannu Nivola, valmentaja Harri Koivunen sekä hevosen asioiden hoitaja Virpi Ylitalo

Kiss My Turun taustatiimistä juhlassa mukana olivat myös sen hoitaja Kati Särkelä sekä ravivaikuttaja Roger Johansson Kampanjan toteuttajaa Visit Turkua edusti matkailujohtaja Anne-Marget Hellén

Kiss My Turku on 2012 syntynyt tamma, joka kerää varoja Turun lastenklinikalle. Hyväntekeväisyyteen osallistutaan ostamalla 300 euron osuus hevosesta yksin tai isommassa porukassa. Kiss My Turku -hevosen valmennus- ja hoitokulujen jälkeen jäävä summa lahjoitetaan Turun lastenklinikalle. Metsämäen raviradalla asustavan hevosen urallaan juoksemat kilpailuvoitot lahjoitetaan lastenklinikalle lyhentämättöminä. Tähän mennessä Kiss My Turku on kartuttanut lastenklinikalle menevää pottia jo yli 16000 eurolla.

Toiseksi Vuoden Turkulainen 2016 -äänestyksessä sijoittui Meyerin Turun telakan toimitusjohtaja Jan Meyer ja kolmanneksi nettipoliisi ja ylikonstaapeli Riku Sukari